b'\n_START_ARTICLE_\nElektri\xc4\x8dni paralizator\n_START_PARAGRAPH_\nElektri\xc4\x8dni paralizator ali druga\xc4\x8de "eketro\xc5\xa1oker" je elektri\xc4\x8dno oro\xc5\xbeje proizvajalca Taser international. Izstreljuje dve majhni pu\xc5\xa1\xc4\x8dici podobni elektrodi, ki se zarijeta v telo napadalca. Elektrodi sta povezani z elektri\xc4\x8dnim paralizatorjem s tankima \xc5\xbeicama preko katerih z impulzi elektri\xc4\x8dne energije visoke napetosti takoj onesposobita napadalca. Impulzi elektri\xc4\x8dne energije ohromijo mi\xc5\xa1ice tako, da s tem napadalec do\xc5\xbeivi mi\xc5\xa1i\xc4\x8dni kr\xc4\x8d. Elektri\xc4\x8dni paralizator je predstavljen kot prisilno sredstvo za policijo, ki ne povzro\xc4\x8da te\xc5\xbejih telesnih po\xc5\xa1kodb in je namenjen obvladovanju, podreditvi napadalnih ali potencialno nevarnih oseb pri katerih bi bilo v nasprotnem primeru potrebno uporabiti prisilna sredstva katera lahko povzro\xc4\x8dijo te\xc5\xbeje telesne po\xc5\xa1kodbe kot je na primer pi\xc5\xa1tola. Leta 2009 je raziskava na "Police Executive Research Forum" pokazala, da so se po\xc5\xa1kodbe pri policistih, ki so bili na dol\xc5\xbenosti,\xc2\xa0ob uporabi elektri\xc4\x8dnih paralizatorjev, zmanj\xc5\xa1ala za 76%. Direktor podjetja Taser Rick Smith je sporo\xc4\x8dil, da policijske raziskave ka\xc5\xbeejo, da je elektri\xc4\x8dni paralizator re\xc5\xa1il \xc5\xbee ve\xc4\x8d kot 75.000 \xc5\xbeivljenj. Pojavilo se je pa \xc5\xbee tudi nekaj polemik glede uporabe elektri\xc4\x8dnih paralizatorjev, ker naj bi bili elektri\xc4\x8dni paralizatorji vpleteni v nekatere primere te\xc5\xbejih telesnih po\xc5\xa1kodb in celo smrti.\n_START_SECTION_\nZgodovina\n_START_PARAGRAPH_\nLeta 1969 je Jack Cover, raziskovalec Nase, pri\xc4\x8del razvoj elektri\xc4\x8dnega paralizatorja. Leta 1974 je dokon\xc4\x8dno razvil napravo, katero je poimenoval po svojem heroju iz otro\xc5\xa1kih let, Tom Swift (v knjigi "Tom Swift and His Electric Rifle", ki jo je napisal Victor Appleton). Prvotni paralizator je za delovanje uporabljal smodnik, zaradi \xc4\x8desar je leta 1976 ameri\xc5\xa1ki urad za alkohol, tobak in strelno oro\xc5\xbeje, paralizator klasificiral kot strelno oro\xc5\xbeje._NEWLINE_Direktor podjetja Taser International je na enem izmed to\xc5\xbeb povezanih s paralizatorjem, pri\xc4\x8dal , da je povod za razvoj paralizatorja smrt dveh njegovih znancev iz srednje \xc5\xa1ole, katero je zakrivil \xc4\x8dlovek z uradnim dokumentom za posedovanje oro\xc5\xbeja, ki je izgubil potrpljenje._NEWLINE_Leta 1993 sta brata Rick in Thomas Smith pri\xc4\x8dela raziskavo, katero sta poimenovala "varnej\xc5\xa1a uporaba sile za dr\xc5\xbeavljane in organe pregona". V svojih objektih, ki so se nahajali v Scottsadale, v dr\xc5\xbeavi Arizona, sta brata sodelovala z "orginalnim, prvotnim izumiteljem paralizatorja Jack Cover", z namenom razvitja oro\xc5\xbeja, ki ne povzro\xc4\x8di te\xc5\xbejih oziroma smrtnih posledic - paralizator na elektronsko vodenje (Taser electronic contol device). Elektri\xc4\x8dni paralizator (leta 1994) "Air Taser model 3400" je prvi imel sistem odkrivanja uporabnika / strelca paralizatorja - ob uporabi je naprava skupaj z izstrelitvijo elektrod, odvrgla veliko \xc5\xa1tevilo majhnih ko\xc5\xa1\xc4\x8dkov papirja z zapisano serijsko \xc5\xa1tevilko naprave. Ameri\xc5\xa1ki urad za regulacijo strelnega oro\xc5\xbeja, je izjavil, da elektri\xc4\x8dni paralizator ni strelno oro\xc5\xbeje. Leta 1999 je podjetje Taser International razvilo ergonomsko, pi\xc5\xa1toli podobno obliko naprave imenovano "napredni paralizator M-serije sistem (Advanced Taser M-series systems), kateri je uporabljal patentirano tehnologijo - nevromuskulatorna onesposobitev (NMI). V maju leta 2003, je podjetje Taser International izdal novo oro\xc5\xbeje imenovano Paralizator X26 (Taser X26), katero je uporabljalo tehnologijo oblikovanja elektri\xc4\x8dnega pulza (shaped pulse technology). 27. Julija, leta 2009 je podjetje Taser International izdalo nov model paralizatorja, imenovan X3 (Taser X3), kateri lahko opravi tri strele predno ga je potrebno na novo napolniti. Nosi tri polnitve (kartu\xc5\xa1e z elektrodami), ki so zelo tanj\xc5\xa1e od predhodnih modelov.\n_START_SECTION_\nDelovanje\n_START_PARAGRAPH_\nElektri\xc4\x8dni paralizator ob pritisku na spro\xc5\xbeilec, iz nabojnika, s pomo\xc4\x8djo du\xc5\xa1ika pod pritiskom (kot pogon), izstreli dve majhni, "pikado pu\xc5\xa1\xc4\x8dicam" podobni elektrodi , ki ostanejo povezani s paralizatorjem z zelo tankimi prevodnimi \xc5\xbeicami. Naboj vsebuje en par elektrod in pogon za enkraten izstrel elektrod (ali treh izstrelov pri modelu X3). Naboj je po vsaki izstrelitvi potrebno zamenjati. Obstajajo razli\xc4\x8dni nabojniki z razli\xc4\x8dnim dometom elektrod, z maksimalnim dometom 10,6 metrov. Nabojniki, ki so na voljo uporabnikom, ki niso ograni pregona (policija, vojska) so na voljo z omejitvijo dometa do 4,5 metra. Elektrode so podobne pu\xc5\xa1\xc4\x8dicam, s \xc5\xa1pi\xc4\x8dastim vrhom kar omogo\xc4\x8da, da prodrejo skozi obleke in se nebole\xc4\x8de odstranijo. Predhodni modeli paralizatorja so imeli te\xc5\xbeave pri prodiranju elektrod skozi obleke, zato novej\xc5\xa1i modeli (X26, C2) uporabljajo tehnologijo usmerjenega pulza (shaped pulse), ki pove\xc4\x8da u\xc4\x8dinkovitost paralizatorja ob prisotnosti ovir med elektrodo in osebo, kot so obleke._NEWLINE_Elektri\xc4\x8dni paralizator kot prisilno sredstvo v policiji zagotavlja ve\xc4\x8djo varnost policistu kot uporaba preostalih prisilnih sredstev kot so fizi\xc4\x8dna sila, plinski razpr\xc5\xa1ilec in palica, saj ima elektri\xc4\x8dni paralizator ve\xc4\x8dji doseg - to policistu omogo\xc4\x8da ohranitev varne razdalje pred napadalcem. V raziskavi "uporaba sile v incidentih" (Calgary Police Service), katero je opravil Kanadski policijski raziskovalni center, je objavljeno, da razultati uporabe elektri\xc4\x8dnih paralizatorjev v policiji ka\xc5\xbeejo na mo\xc4\x8dno zmanj\xc5\xa1anje \xc5\xa1tevila telesnih po\xc5\xa1kodb in obsega po\xc5\xa1kodb oseb med postopkom, saj ostala prisilna sredstva kot so fizi\xc4\x8dna sila in palica povzro\xc4\x8dijo v ve\xc4\x8dini primerov huj\xc5\xa1e telesne po\xc5\xa1kodbe kot elektri\xc4\x8dni paralizator.\n_START_SECTION_\nVarnostno vpra\xc5\xa1anje\n_START_PARAGRAPH_\nUporabo elektri\xc4\x8dnih paralizatorjev ob\xc4\x8dasno povezujejo s smrtjo oseb. Ameri\xc5\xa1ka \xc4\x8dasopisna hi\xc5\xa1a "The Guardian" vodi bazo podatkov "The Counted", ki zbira podatke in se\xc5\xa1teva smrtne dogodke v policijskih postopkih v katerih je bil vklju\xc4\x8den elektri\xc4\x8dni paralizator. V letu 2016 do 6. novembra je bilo od 965 primerov, zabele\xc5\xbeenih 47 primerov s smrtnim izidom, pri katerih je potrjena smrt zaradi uporabe elektri\xc4\x8dnega paralizatorja._NEWLINE_Elektri\xc4\x8dni paralizatorji in ostale naprave visoke napetosti za omamljanje lahko pri ob\xc4\x8dutljivih osebah povzro\xc4\x8dijo sr\xc4\x8dno aritmijo, kar lahko povzro\xc4\x8di sr\xc4\x8dni infarkt ali ventrikularno fibrilacijo, ki v primeru, \xc4\x8de ne ukrepamo takoj, povzro\xc4\x8di smrt v nekaj minutah. Pove\xc4\x8dano tveganje za povzro\xc4\x8ditev smrti je povezano s trajanjem izpostavljenosti osebe visokemu elektri\xc4\x8dnemu toku. V nekaterih primerih je lahko pri osebah u\xc5\xbeivanje prepovedanih drog dovolj velik razlog za smrt - uporaba paralizatorja na takih osebah v tem primeru bistveno pove\xc4\x8da tveganje za smrt, \xc5\xa1e posebaj, \xc4\x8de se strel s paralizatorjem izvede v predel prsi. V nekaterih primerih je uporaba paralizatorja skupaj s fizi\xc4\x8dno silo privedla do smrti osebe, pri kateri ni bilo nikakr\xc5\xa1nih znakov u\xc5\xbeivanja prepovedanih drog.'